
Projekteerimistingimuste määramine
( Võidu pr. 10 korterelamu fassaadide osaline rekonstrueerimine ning maa-ala heakorrastamine )
Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:

Määrata projekteerimistingimused Võidu pr. 10 korterelamu fassaadide osalise rekonstrueerimise ja maa-ala heakorrastamise ehitusprojekti koostamiseks.                     
	1. ÜLDANDMED



	1.1  Tellija                                           
	Korteriühistu Võidu 10,  reg.kood  80183397
Võidu pr. 10,  21007 Narva  

	1.2  Asukoht, algandmed                                         
	Narva linn,  Võidu pr. 10
Ehitisalune pindala  879,0 m2
Korruste arv  5

Maakasutuse sihtotstarve: korruselamumaa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus  14.12.06.a avaldus nr.1818/1-11, 
         Galina Gratšova – juhatuse liige
1.4.2 Ehitusseadus

1.4.3 Eestis kehtivad normatiivid, EPN.

	2. PROJEKTEERIMISE EESMÄRK




2.1 Projekti koostamise eesmärgiks on korterelamu fassaadide ja katusekatte rekonstrueerimine ning maa-ala heakorrastamine.
	3. ÜLDNÕUDED




3.1 Ehitusprojekt koostada kooskõlas Eestis kehtivate projekteerimisnormidega ja Majandus- ja Kommunikatsiooniministri kehtestatud 27.12.2002.a. määrusega nr 70 „Nõuded ehitusloa taotlemisel esitatavale ehitusprojektile“.

3.2 Ehitusprojekt koostada kooskõlas Narva Linnavolikogu kinnitatud 30.11.2006.a. määrusega nr.48 „Narva linna ehitusmäärus”
3.3 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.

3.4 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lg4 p1).

3.5 Projekt peab olema heaks kiidetud kõigil seadusega ettenähtud juhtudel.

3.6 Väljastatud projekteerimistingimused lisada projekti kausta.

3.7 Ehitusprojekt koostada vastavalt Eesti standardile EVS 811:2002
3.8 Esitada töödekorraldamise projekt. Ehitusplatsi plaanil näidata: masinate ja seadmete paiknemiskohad, ehitusmaterjalide ladustamiskohad, ajutised ehitised ja piirid, transpordi liikumise ajutine skeem jne. ( Töötervishoiu ja tööohutuse nõuded ehituses §4 ). 
3.9 Esitada asbesti sisaldavate konstruktsioonide lammutamise kohta koostatud tööplaan vastavalt kinnitatud Vabariigi Valitsuse 02.02.2000.a määrusele nr.32 ja EV Tööinspektsiooni 03.12.1992.a käskkirjale nr.38.
	4. ARHITEKTUURSED JA LINNAEHITUSLIKUD TINGIMUSED


4.1 Katuse kuju ja kõrgus: olemasolev.
4.2 Katusekattematerjal: tsingitud terasplekk-kate.
4.3 Trepikodade ja korterite klaasimine: valged aknaraamid, vahetamine olemasolevates mõõtmetes. Aknaklaaside jaotus jätta muutmata. Esitada projektis fassaadide klaasistamispass.
4.4 Vihmaveesüsteemi rekonstrueerimine.
4.5 Varikatuste rekonstrueerimine: lubatud on kõrgetasemelised kaasaegsed lahendused, ühtlustades katuse ja fassaadidega.
4.6 Peasissepääsu välistrepi rekonstrueerimine: kasutada sihtotstarbele vastavat kvaliteetmaterjali.
4.7 Peasissepääsu ja keldri uste vahetamine: olemasolevates mõõtmetes, tuldtõkestavad.
4.8 Sillutisriba rekonstrueerimine.
4.9 Mänguplats: lahendada Võidu pr. 10 krundi piires, näidata asendiplaanil.
4.10 Haljastus: põhimõtteline kujunduslik-funktsionaalne lahendus näidata asendiplaanil. 

4.11 Muud nõuded: vastavalt ekspertiisiotsusele.
	5. INSENERTEHNILISED ERITINGIMUSED



5.1 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.

	6. ERITINGIMUSED




6.1 Enne projekteerimise algust tuleb läbi viia hoone seisundi tehniline ekspertiis. Soovitused ja järeldused võtta arvesse projekteerimisel.
	7. KOOSKÕLASTUSED




7.1     Ida-Eesti Päästekeskuse Narva Keskkomando.

7.3     Narva Linnavalitsuse Arhitektuuri- ja Linnaplaneerimise Amet.

	8. RAKENDUSSÄTTED



8.1 Korraldus jõustub seadusega ettenähtud korras.
8.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste
	[image: image2.png]



Ants Liimets

Linnapea

 Linnasekretär

